[pic] | EIROPAS KOPIENU KOMISIJA | Briselē, 3.2.2009 COM(2009) 42 galīgā redakcija KOMISIJAS PAZIŅOJUMS EIROPAS PARLAMENTAM, PADOMEI UN REVĪZIJAS PALĀTAI Ziņojums, kā tiek īstenots rīcības plāns Komisijai uzticētās pārraudzītājas lomas nostiprināšanai, īstenojot strukturālo darbību dalītu pārvaldību KOMISIJAS PAZIŅOJUMS EIROPAS PARLAMENTAM, PADOMEI UN REVĪZIJAS PALĀTAI Ziņojums, kā tiek īstenots rīcības plāns Komisijai uzticētās pārraudzītājas lomas nostiprināšanai, īstenojot strukturālo darbību dalītu pārvaldību 1. Kopsavilkums. Komisija 2008. gada 19. februārī pieņēma rīcības plānu, lai nostiprinātu dalībvalstu pārraudzību attiecībā uz strukturālo darbību dalītu pārvaldību (turpmāk “rīcības plāns”)[1]. Rīcības plāna mērķis ir pastiprināt Komisijas veiktos pasākumus, lai risinātu augstā kļūdu līmeņa jautājumu strukturālo darbību atmaksājumos un trūkumus dalībvalstu pārvaldības un kontroles sistēmās. Īpaši ņemot vērā Eiropas Revīzijas palātas 2006. gada pārskata secinājumus un ieteikumus, rīcības plānā 10 jomās noteiktas 37 darbības, kas veicamas līdz 2008. gada beigām. Darbības attiecas uz preventīviem pasākumiem, lai dalībvalstīs panāktu efektīvāku kontroli, uz korektīviem pasākumiem, lai nodrošinātu, ka nepareizie atmaksājumi tiek konstatēti un atgūti ES budžetā, un uz pasākumiem, lai uzlabotu dalībvalstu un Komisijas ziņoto galveno datu kvalitāti, kas ir būtiski svarīgi daudzgadu kontroles sistēmu efektivitātes pārraudzībai. Izvēlētās pieejas mērķis, no vienas puses, ir samazināt atlikušo kļūdas risku, piemērojot pasākumus pārraudzības un kontroles uzlabošanai, lai samazinātu kļūdu skaitu, un, no otras puses, veikt darbības līdzekļu atgūšanas apmēra palielināšanai. Komisija ziņoja Eiropas Parlamentam par rīcības plāna izpildi, reizi ceturksnī nosūtot uzraudzības tabulas. Komisija arī reizi ceturksnī atsevišķi ziņoja Eiropas Parlamentam par Komisijas darbības rezultātā veiktajām finanšu korekcijām. 2008. gada novembrī Eiropas Parlamentam, Padomei un Eiropas Revīzijas palātai tika nosūtīts starpposma progresa ziņojums par trīs pirmajiem ceturkšņiem[2]. Šā ziņojuma 2. iedaļā izklāstīti katras līdz 2008. gada 31. decembrim pabeigtās darbības rezultāti. Tā kā finanšu korekcijas un darbības programmu maksājumu apturēšana ir viens no svarīgiem Komisijas pārraudzītājas lomas ietekmes rādītājiem, detalizēta informācija par 2008. gadā veiktajām korekcijām un maksājumu apturēšanu ir sniegta 1.a un 1.b pielikumā. Vēl bez tam 2. pielikumā ir sniegts notiekošo finanšu korekcijas procedūru kopsavilkums. Ir izpildītas 28 no 37 rīcības plānā noteiktajām darbībām. Te var minēt visas darbības, kas saistītas ar ziņošanas uzlabošanu, vadošajiem norādījumiem, mācību semināriem un finanšu korekciju iekšējo procedūru racionalizāciju. Viena daļēji pabeigta darbība saistībā ar iekšējās slēgšanas pamatnostādnēm (3.2. darbība) tiks pabeigta 2009. gada pirmajā ceturksnī. Sešas atlikušās darbības pēc savas būtības ir ilgtermiņa un ir saistītas ar revīziju augsta līmeņa riska vadības iestādēs, ar koriģējošas rīcības plānu pēcpārbaudi, maksājumu apturēšanu un finanšu korekcijas procedūrām, pēcpārbaudes pēc atsevišķām nopietnām kļūdām 2006. gada DAS un likvidācijas struktūru darba pārskatīšanu (par 2000.–2006. gadu). Noteiktie mērķi līdz 2008. gada beigām lielā mērā bija īstenoti un atlikušais darbs tiks pabeigts 2009. gadā. Divas citas iesāktas darbības ietver 2007.-2013. gada programmu galvenās preventīvās darbības, proti, atbilstības novērtēšanas procedūru un revīzijas stratēģijas apstiprināšanas procedūru, kurās Komisijas darbība ir atkarīga no dalībvalstu iesniegto dokumentu termiņa. Visu astoņu notiekošo darbību, kas tiks turpinātas 2009. gadā, atjauninātie mērķi, rādītāji un termiņi ir izklāstīti 3. pielikumā. Komisija, efektīvi īstenojot rīcības plānu, ir veikusi būtiskus panākumus mērķa par strukturālo darbību dalītas pārvaldības uzraudzības nostiprināšanu dalībvalstīs izpildē. Galvenie par to liecinošie sasniegumi: - Eiropas Revīzijas palāta 2007. gada pārskatā atzina DG REGIO un DG EMPL gada darbības pārskata kvalitātes uzlabošanos un tajā sniegto faktu derīgumu (2.1. tabula un 2007. gada pārskata 2.12. punkts) (9. darbība); - Eiropas Revīzijas palāta gada pārskatā arī norādīja, ka Komisija ir adekvāti pārraudzījusi gada kopsavilkumu procedūru, izstrādājot skaidrus norādījumus un risinot neatbilstības gadījumus (2007. gada pārskata 2.20. punkts) (10. darbība); - Komisija ar savu darbību ir apliecinājusi savas nostājas stingrību sistēmu nepilnību noteikšanā, pieņemot 10 oficiālus lēmumus par starpposma maksājumu apturēšanu (2007. gadā tika pieņemts tikai viens šāds lēmums) (8.1. darbība); - Komisija ir apliecinājusi spēju precīzi un laicīgi ziņot par korekciju rezultātiem, kas veiktas pašu kontroles vai revīzijas darbības rezultātā, reizi ceturksnī iesniedzot ziņojumu par finanšu korekcijām (7.2. darbība); - Komisija ir palielinājusi sava revīzijas darba ietekmi, gadījumos, kad konstatēti trūkumi un pārkāpumi, piemērojot finanšu korekciju procedūras. Uz šīs darbības intensitāti norāda finanšu korekciju apjoma palielinājums par ERAF, ESF un Kohēzijas fonda 2000.-2006. gada programmām un 2008. gadā īstenotajiem projektiem. Komisijas darbības rezultātā veiktās ERAF, ESF un Kohēzijas fonda finanšu korekcijas kopējais apjoms 2008. gadā ir 1,5 miljardi euro[3], salīdzinājumā ar 288 miljoniem euro 2007. gadā (skatīt 1.a pielikumu). Pašreizējā aplēse par iespējamām finanšu korekcijām, kas varētu rasties 2008. gada beigās vēl nepabeigto maksājumu apturēšanas un korekcijas procedūru rezultātā, ir aptuveni 2,8 miljardi euro (skatīt 2. pielikumu) (1.2., 1.3., 8.2. darbība); - DG REGIO un DG EMPL pārskatītās iekšējās procedūras ir stingrs pamats maksājumu apturēšanas un korekcijas lēmumu pieņemšanas paātrināšanai un rīcības plānā minēto kritēriju izpildei (maksājumu apturēšanas lēmuma pieņemšanai 6 mēneši no galīgās nostājas pieņemšanas par revīzijas secinājumiem un 24 mēneši starp revīziju un Komisijas korekcijas lēmuma pieņemšanu). Agrāk veiktajām revīzijām tiks noteikts pārejas periods, taču ir pierādījusies jauno procedūru ietekme attiecībā uz daudzu maksājumu apturēšanas lēmumu pieņemšanas laiku 2008. gadā (8.2. darbība); - Panākumus ir devuši Komisijas centieni no dalībvalstīm iegūt labākus datus par atsauktajiem un atgūtajiem izdevumiem laikposmā no 2000. līdz 2006. gadam, par ko ziņots visā 2007. gadā. Komisija veica nosūtīto datu analīzi, vajadzības gadījumā pieprasīja papildu paskaidrojumus un 10 dalībvalstīs veica pārbaudes uz vietas, pārbaudot iesniegtos datus. Sākotnējie rezultāti liecina, ka atbildīgās iestādes parasti pilda savus pienākumus, lai gan ir dažas neskaidrības par prasībām, kuras Komisija izskaidroja (6.1., 6.2. darbība); - Komisija precīzi īstenoja preventīvās darbības 2007.-2013. gada programmām, lai nodrošinātu, ka dalībvalstīs pirms starpposma maksājumu atmaksas ir izveidotas uzticamas sistēmas. Komisija ir saņēmusi atbilstības novērtēšanas ziņojumus par 281 programmu no kopumā 433 programmām, ir pieņemti ziņojumi par 88 programmām, bet noraidīti (un kas tāpēc jāiesniedz no jauna) ziņojumi par 90 programmām, pārējie ziņojumi vēl tiek izskatīti (4.1., 4.2. darbība); - Komisija ir veikusi visas plānotās darbības, lai darītu efektīvākas pirmā līmeņa pārvaldības pārbaudes gan laikposmam par 2000. līdz 2006. gadu, gan 2007. līdz 2013. gadu, proti, mērķtiecīgas revīzijas augsta līmeņa riska vadības iestādēs, izstrādāti vadošie norādījumi, izstrādāts pašvērtējuma instruments vadošajām iestādēm un 2008. gada jūnijā organizēts seminārs vadošajām iestādēm un apstiprināšanas iestādēm, kurā piedalījās vairāk nekā 500 dalībnieki no dalībvalstīm (1.1., 5.1., 5.2., 5.3. darbība); - Komisija ir veikusi visas preventīvās darbības, lai nodrošinātu stingru un efektīvu 2000.–2006. gada programmu slēgšanas procesu, proti, veikusi revīzijas likvidācijas struktūrās, 2008. gada septembrī organizēja semināru visām dalībvalstīm, kurā piedalījās vairāk nekā 700 dalībnieki no dalībvalstīm, izveidojusi “Jautājumu un atbilžu reģistru”, ko dalībvalstis var izmantot kā norādes, dažādās dalībvalstīs piedalījās divpusējos semināros (3.1., 3.2., 3.3. darbība). Papildus rīcības plānā noteiktajām vienkāršošanas darbībām Komisijas ir veikusi būtiskus turpmākos pasākumus, lai vienkāršotu strukturālo darbību noteikumus, pieņemot priekšlikumus par Padomes attiecīgo regulu grozījumiem, un Komisija arī apsvērs turpmākos pasākumus 2009. gadam, pamatojoties uz Komisijas un dalībvalstu apvienotās komisijas ieteikumiem. Šiem pasākumiem, kas ietver vienotas likmes, vienotas summas un vienības izmaksas izmantošanu visu veidu izdevumiem gan ERAF, gan ESF, jāsamazina 2007.-2013. gada programmu kļūdas līmenis, lai gan to ietekme nebūs jūtama līdz 2010./2011. gadam. Rīcības plāns risina gan Eiropas Revīzijas palātas konstatētā lielā kļūdu skaita strukturālo darbību izdevumos iemeslus, gan ietekmi. Taču rīcības plāna ietekmi attiecībā uz reālo kļūdas līmeņa samazināšanos starpposma maksājumos vēl nevar izvērtēt. Kā skaidrots paziņojumā par rīcības plānu (8.2. punkts), laikposmā no 2000. līdz 2006. gadam pieļautās kļūdas turpinās ietekmēt dalībvalstu deklarētos izdevumus un Komisijas veicamos maksājumus līdz 2010. gadam attiecībā uz Kohēzijas fondu un līdz par 2012. gadam attiecībā uz 2000.–2006. gada programmām. Komisija tādēļ galveno uzmanību pievērš dalībvalstu veikto kontroļu efektivitātes uzlabošanai un Komisijas revīzijām, lai 2000.-2006. gada programmu slēgšanas laikā atlikušais kļūdas risks ir zems. Attiecībā uz 2007.–2013. gada posmu preventīvajām darbībām jāpanāk, lai dalībvalstu sistēmas efektīvi darbotos jau no programmas īstenošanas sākuma vai, ja tā nav, lai trūkumus drīz atklātu, tā ka varētu piemērot korektīvus pasākumus. DG REGIO un DG EMPL savā 2009.–2011. gada kopējās revīzijas stratēģijā plānos un veiks revīzijas darbu, lai 2009. gada beigās varētu veikt pirmo novērtējumu par rīcības plāna ietekmi attiecībā uz kļūdu līmeni fondu atmaksājumos attiecībā uz jaunajām 2007.-2013. gada programmām, bet 2011. gada beigās attiecībā uz 2000.-2006. gada programmu slēgšanu. Visbeidzot, Komisija būtībā ir īstenojusi rīcības plānu un 2009. gadā galveno uzmanību pievērsīs šo sasniegumu turpmākai attīstībai ar šādām darbībām: - pabeigt rīcības plāna 8 atlikušās iesāktās darbības, kas aprakstītas 3. pielikumā, - īstenot DG REGIO un DG EMPL strukturālo darbību 2009.-2011. gada kopējo revīzijas stratēģiju, kurā noteiks plānoto revīzijas darbu, lai turpinātu dalībvalstu sistēmu stingru uzraudzību gan par 2000.-2006. gada periodu, gan par 2007.-2013. gada periodu, - veikt laicīgu pēcpārbaudi par DG REGIO un DG EMPL 2008. gada darbības pārskatos izteiktajām piezīmēm, kā arī - turpināt darbības, kas paredzētas, lai panāktu maksimālu gada kopsavilkumu noderīgumu. Komisija 2010. gada sākumā sagatavos un Eiropas Parlamentam, Padomei un Eiropas Revīzijas palātai iesniegs ziņojumu par 2009. gadā veiktajām turpmākajām darbībām un par visu darbību pirmo ietekmi. 2. Rīcības plāna īstenošanas progress 1. darbība. 2000.–2006. gada kopējās revīzijas stratēģijas regulētās darbības 1.1. Mērķtiecīgas revīzijas 55 augsta līmeņa riska vadības iestādēs Iesākta darbība DG REGIO un DG EMPL veica 47 no plānotajām 55 revīzijām un nosūtīja ziņojumus par 30 revīzijām. Revīziju rezultāti, par ko jau ir ziņots, ir šādi: 7 gadījumos par sistēmas darbību sniegts pozitīvs slēdziens, 2 gadījumos slēdziens bija nelabvēlīgs un Komisija uzsāka procedūru maksājumu apturēšanai un finanšu korekciju piemērošanai, bet 21 citā gadījumā Komisijas revidenti sniedza atzinumu ar iebildumiem un kopā ar valsts iestādēm pārbauda revīzijas konstatējumus, lai noteiktu nepieciešamos korektīvos pasākumus. Revīziju pēcpārbaudes ar iespējamu maksājumu apturēšanu un finanšu korekcijām turpināsies arī 2009. gadā. Četras plānotās revīzijas tika atceltas pēc riska atkārtota novērtējuma vai tāpēc, ka šo programmu revīzijai izvēlējās Eiropas Revīzijas palāta. Četras plānotās revīzijas tika pārceltas uz 2009. gada pirmo pusgadu, lai varētu pārbaudīt dalībvalstu īstenotos koriģējošos pasākumus. Ģenerāldirektorāti veica 4 papildu revīzijas augsta līmeņa riska vadības iestādēs šīs revīzijas nebija paredzētas rīcības plānā, bet pēc turpmākās riska analīzes bija iekļautas 2008. gada revīzijas programmās. 1.2. 27 koriģējošas rīcības plānu pēcpārbaude Iesākta darbība 27 rīcības plāni attiecas uz 32 % no 2000.-2006. gada programmām noteiktās kopējās summas. DG REGIO un DG EMPL veica pēcpārbaudi par 14 no 27 rīcības plāniem, no kuriem lielākā daļa saistīta ar piezīmēm ģenerāldirektorātu 2007. gada darbības pārskatos. Izpildīto rīcības plānu efektīvie rezultāti ir šādi: - 13 gadījumos ir pozitīvs slēdziens par vajadzīgo pasākumu izpildi un sistēmas darbību, ieskaitot atsevišķus gadījumus, kad dalībvalsts pēc Komisijas pieprasījuma piemēroja finanšu korekcijas; - 1 gadījumā koriģējošas rīcības plāna rezultātā pēc Komisijas lēmuma tika piemērotas finanšu korekcijas. Atlikušajos 13 gadījumos pēcpārbaude vēl nav pabeigta. Attiecībā uz 4 rīcības plāniem, par kuriem Komisija secināja, ka dalībvalsts nav apmierinoši īstenojusi koriģējošo rīcību: - Komisija pieņēma lēmumu 3 gadījumos apturēt maksājumus; - 1 gadījumā Komisija uzsāka maksājumu apturēšanas procedūru; - attiecībā uz 6 rīcības plāniem, par kuriem dalībvalsts ziņoja par vajadzīgo pasākumu izpildi, Komisija pārskatīs dalībvalstu ziņojumus vai veiks revīzijas 2009. gada sākumā, lai pārbaudītu īstenošanu un piemēroto korekciju atbilstību. Komisija 3 gadījumos koriģējošās rīcības izpildes termiņu pagarināja līdz 2009. gada sākumam un pēcpārbaudi veiks 2009. gadā. Ģenerāldirektorāti 2009. gadā noslēgs visas attiecīgās maksājumu apturēšanas vai finanšu korekcijas procedūras. 1.3. Pabeigt iesāktās 20 maksājumu apturēšanas un finanšu korekcijas procedūras par 2000.–2006. gada posmu un 34 procedūras par 1994.–1999. gada posmu Iesākta darbība 1.3. a) 2000.–2006. gada posms Iesāktās 20 maksājumu apturēšanas un finanšu korekcijas procedūras kopumā saistītas ar 32 ERAF programmām, 12 ESF programmām un 60 Kohēzijas fonda projektiem. DG REGIO un DG EMPL noslēdza 13 procedūras, bet 4 procedūras noslēdza daļēji. Attiecībā uz šīm 17 procedūrām programmu un projektu rezultāti ir šādi: - Komisijas lēmumi piemērot finanšu korekcijas par aptuveni 58 miljoniem euro pieņemti 44 programmām/projektiem, - dalībvalstis pieņēma finanšu korekcijas par aptuveni 309 miljoniem euro 16 programmās/projektos, kā arī - 10 programmās/projektos procedūru noslēdza bez korekcijām, jo Komisijai bija pieņemami dalībvalsts argumenti. Attiecībā uz vēl nenoslēgtajām procedūrām par 34 programmām/projektiem Komisija pieņēma 7 lēmumus par apturēšanu, kas attiecas uz 29 programmām/projektiem. Šajos gadījumos, ja dalībvalsts neīsteno prasīto rīcību, finanšu korekcijas piemēros 2009. gadā. Attiecībā uz 4 Kohēzijas fonda projektiem Komisijas lēmumi par maksājumu apturēšanu vai korekciju tiks pieņemti pēc uzklausīšanas 2009. gada februārī. Atlikušajiem[4] projektiem lēmums par apturēšanu vai korekciju tiek sagatavots. 1.3. b) 1994.–1999. gada posms Rīcības plānā minētās 34 procedūras attiecas uz ERAF un ir uzsāktas noslēguma revīziju rezultātā. DG REGIO 17 no šīm procedūrām ir noslēdzis ar finanšu korekcijām par kopumā 239 miljoniem euro. 11 gadījumos notiek lēmuma sagatavošana, un to pieņems 2009. gada pirmā ceturkšņa beigās. 6 gadījumos dalībvalstu iestāžu oficiālā uzklausīšana notiks 2009. gada pirmajā ceturksnī, tādējādi lēmumu pieņems 2009. jūnija beigās. Ir radušies kavējumi, jo bija jāanalizē apjomīga dokumentācija, atsevišķos gadījumos bija radušies sarežģīti juridiski jautājumi un bija grūtības noteikt datumu dalībvalsts uzklausīšanai, kas ir dalībvalsts tiesību uz aizstāvību būtiska daļa un kas ir jāīsteno pirms korekciju piemērošanas. 1.4. 2006. gada DAS nopietno kļūdu pēcpārbaude Iesākta darbība DG REGIO un DG EMPL pieņēma galīgo nostāju 60 no 74 gadījumiem. 25 gadījumos dalībvalsts veica vai piekrita veikt prasītās korekcijas. 20 gadījumos ģenerāldirektorāti uzsāka finanšu korekcijas procedūru. 15 gadījumos lietu noslēdza bez korekcijām, jo Komisijai bija pieņemami dalībvalstu iesniegtie papildu pierādījumi. Atlikušajos 14 gadījumos Komisijas galīgās nostājas pieņemšanu kavēja nepieciešamība veikt pēcpārbaudes revīziju un/vai iegūt papildu informāciju no atbildīgajām iestādēm. 2. darbība. Galvenās iesāktās darbības, uz kurām attiecas Komisijas rīcības plāns integrētas iekšējās kontroles struktūras ieviešanai[5] 2.1. 9. darbība. Izstrādāt efektīvus instrumentus revīzijas un pārbaužu rezultātu apmaiņai Darbība pabeigta DG REGIO un DG EMPL izveidoja procedūras, lai ar kopējās revīzijas stratēģiju nodrošinātu labu koordināciju , un nodrošinātu, ka notiek apmaiņa ar visiem revīziju rezultātiem, lai tādējādi viens DG varētu balstīties uz otra DG darbu. 2.2. 10. darbība. Sagatavot pārbaužu izmaksu sākotnēju aprēķinu un analīzi attiecībā uz ERAF Darbība pabeigta DG REGIO 2008. gada maijā nosūtīja DG BUDG provizorisku ziņojumu par ERAF kontroles izmaksu apsekojuma rezultātiem, lai to varētu izmantot paziņojuma par pieļaujamo risku sagatavošanā, bet galīgo pārskatīto ziņojumu 2008. gada 31. oktobrī. Komisija 2008. gada 16. decembrī pieņēma paziņojumu “Uz vispārēju izpratni par pieļaujamā kļūdas riska jēdzienu”[6]. 2.3. 11.N darbība. Pārbaudīt valsts pārraudzības un ziņošanas sistēmu uzticamību attiecībā uz līdzekļu atgūšanu un finanšu korekciju Darbība pabeigta Skatīt 6.2. darbību. 2.4. 14.b darbība. Sniegt vadošus norādījumus saņēmējiem un/vai starpniekiem par pārbaudēm un atbildību kontroles posmos Darbība pabeigta Skatīt 5.2. darbību. 2.5. 15. darbība. Veicināt “uzticēšanās līgumus” Darbība pabeigta Komisija 2008. gada decembrī ar Kipru parakstīja vienu jaunu uzticēšanās līgumu attiecībā uz ERAF un Kohēzijas fondu. 2008. gada beigās tika pabeigtas formalitātes divu citu līgumu parakstīšanai 2009. gada februārī ar Apvienoto Karalisti/Angliju un Dāniju attiecībā uz ESF. Tas nozīmē, ka būs 9 uzticēšanās līgumi, kas parakstīti ar 7 dalībvalstīm (UK, AT, DK, PT, EE, SI, CY). 2.6. 16. darbība. Koordinēt revīzijas standartus Darbība pabeigta Komisija pabeidza izstrādāt norādījumus par izlases veidošanu un sistēmu novērtēšanas metodiku un 2008. gada decembra tehniskajā sanāksmē valstu revīzijas iestādes iepazīstināja ar Struktūrfondu revīzijas rokasgrāmatas nākamajām iedaļām par gada kontroles ziņojumu un atzinumu, paļāvību uz citu revizoru darbu un krāpšanas rādītājiem. Ar tiem 2009. gada janvārī tika iepazīstināta arī fondu koordinācijas komiteja, pēc tam šo dokumentu galīgo redakciju nosūtīja dalībvalstīm. 3. darbība. Preventīvas darbības 2000.–2006. gada programmu un projektu slēgšanai 3.1. 36 likvidāc ijas struktūru revīzijas izpēte Iesākta darbība DG REGIO un DG EMPL veica 30 no 36 plānotajām revīzijām likvidācijas struktūrās, kuras pirms 2000.–2006. gada programmu slēgšanas būs atbildīgas par izdevumu likumības un pareizības deklarāciju izdošanu. Četras revīzijas atcēla, lai izvairītos no darba atkārtošanas, un 2 revīzijas pārcēla uz 2009. gada pirmo ceturksni, jo šajās dalībvalstīs tika veikta cita revīzija. Ģenerāldirektorāti veica 2 papildu revīzijas likvidācijas struktūrās, šīs revīzijas nebija paredzētas rīcības plānā, bet pēc turpmākās riska analīzes bija iekļautas revīzijas programmās. Tika secināts, ka likvidācijas struktūru sagatavotībā slēgšanai ir vairāki trūkumi, un Komisija, pamatojoties uz ieteikumiem, veiks pēcpārbaudi, ka šie trūkumi tiek laboti, lai varētu paļauties uz likvidācijas struktūru izsniegtajām deklarācijām. Pēcpārbaude turpināsies 2009. gadā. 3.2. Iekšējās procedūras, kas nodrošinātu slēgšanas dokumentācijas pārbaužu stingrību Darbība daļēji pabeigta DG REGIO ir pabeidzis izstrādāt slēgšanas procesa iekšējās procedūras, DG EMPL šīs procedūras izmantos, lai papildinātu un saskaņotu savas iekšējās procedūras. Šīs procedūras īpašu uzsvaru liek uz likvidēšanas deklarāciju ticamības novērtējumu un uz katras programmas ziņoto pārkāpumu un finanšu korekciju izskatīšanu. 3.3. Palielināt dalībvalstu izpratni par 2006. gadā Komisijas izdotajiem norādījumiem par slēgšanu Darbība pabeigta DG REGIO un DG EMPL 2008. gada 10. jūnijā organizēja vadošo iestāžu un apstiprināšanas iestāžu semināru par Struktūrfondu kontroli, kurā piedalījās vairāk nekā 500 dalībnieki no valsts iestādēm (skatīt 5.1. darbību). Šajā seminārā runātāji no Komisijas, OLAF un dalībvalstīm iepazīstināja ar galvenajiem jautājumiem Struktūrfondu programmu slēgšanas sagatavošanā. DG REGIO un DG EMPL 15. septembrī Briselē organizēja otru semināru “Ceļā uz veiksmīgu Struktūrfondu 2000.–2006. gada programmu slēgšanu”, kas pilnībā veltīts slēgšanas jautājumiem un kurā sīki izskatīja visus programmas slēgšanas procesa elementus. Tajā piedalījās vairāk nekā 700 dalībvalstu pārstāvji. Slēgšanas jautājums kopš 2008. gada sākuma tika apspriests 70 gada divpusējās sanāksmēs ar Struktūrfondu vadošajām iestādēm un kontroles iestādēm, un par šo jautājumu organizēti īpaši divpusēji semināri 19 dalībvalstīs (HU, FR, DK, LT, IT, CY, SK, GR, BE, PL, LV, EE, DE, NL, UK, MT, CZ, IE, ES), kā arī īpašs Interreg seminārs. Pēc 15. septembra semināra 21. oktobrī notika ESF komitejas tehniskās darba grupas īpaša sanāksme, kurā piedalījās visi ESF valsts koordinatori un kas bija veltīta jautājumiem par pārvaldības pasākumiem, kas veicami pirms atbilstīguma perioda beigām, lai nodrošinātu 2000.–2006. gada programmu atbilstošu slēgšanu. Pēc šiem pasākumiem, un atbildot uz dalībvalstu daudzajiem uzdotajiem jautājumiem, Komisija izveidoja “Jautājumu un atbilžu reģistru”. Šis dokuments dalībvalstīm tagad ir pieejams semināra tīmekļa vietnē. 4. darbība. Preventīvas darbības 2007.–2013. gada programmu posmam 4.1. Pārskatīt atbilstības novērtēšanas ziņojumus un atzinumus Iesākta darbība Komisija rūpīgi pārbauda dalībvalstu iesniegtos atbilstības novērtēšanas ziņojumus un atzinumus, kas jāiesniedz 12 mēnešos pēc programmas apstiprināšanas, lai apstiprinātu, ka dalībvalstu izveidotās sistēmas atbilst normatīvajām prasībām. Pirms Komisija nav apstiprinājusi novērtējumu, tā neatmaksā starpposma maksājuma pieprasījumus. Komisija 2008. gada beigās bija saņēmusi atbilstības novērtēšanas ziņojumus no dalībvalstīm par 281 no 433 apstiprinātajām programmām. No tiem Komisija pieņēma 88 programmu novērtējumus, bet noraidīja 90 programmu novērtējumus (kuri pēc korekcijas tiks iesniegti no jauna). Pārējo ziņojumu izskatīšana ir pārtraukta vai arī tos vēl izskata. Noraidījuma vai izskatīšanas pārtraukšanas iemesli ir saistīti ar to, ka netiek sniegta atbilstīga informācija par atsevišķiem obligātiem elementiem un ir neatbilstības starp atbilstības novērtēšanas iestādes ziņojuma secinājumiem un galīgo atzinumu. Dažos gadījumos bija būtiskas strukturālas vai kapacitātes problēmas. 4.2. Pārskatīt valsts revīzijas stratēģijas Iesākta darbība Revīzijas iestādēm deviņu mēnešu laikā pēc programmas apstiprināšanas jāiesniedz savas revīzijas stratēģijas apstiprināšanai Komisijā. Komisija 2008. gada beigās bija saņēmusi revīzijas stratēģijas par 366 no 433 apstiprinātajām programmām. No tām Komisija pieņēma 206 programmu stratēģijas, bet noraidīja 89 programmu stratēģijas (kuras pēc korekcijas tiks iesniegtas no jauna). Pārējo stratēģiju izskatīšana ir pārtraukta vai vēl nav pabeigta. Noraidījuma un izskatīšanas pārtraukšanas iemesli ir saistīti ar to, ka nav pietiekama informācija, lai pārbaudītu revīzijas iestādes neatkarību, trūkst vai ir neskaidra izlases metode, nepilnīga riska analīze un nepietiekama informācija par revīzijas resursiem. Parasti konstatētās problēmas ir nevis būtiski stratēģiju trūkumi, bet gan atsevišķi punkti, kas ir jāpapildina vai jāuzlabo. 4.3. Ar vienkāršojumiem saistītās darbības Darbība pabeigta a) DG REGIO un DG EMPL 2008. gada decembrī fondu koordinācijas komitejai ( COCOF ) iesniedza norādījumus par daļēju slēgšanu saskaņā ar Regulas (EK) Nr. 1083/2006 88. pantu. Pēc otrreizējas iesniegšanas 2009. gada janvārī galīgo redakciju nosūtīja dalībvalstīm. b) DG EMPL pēc diskusijām ar dalībvalstīm un vienošanās ar Eiropas Revīzijas palātu veica pasākumus, lai palielinātu izpratni par DG EMPL 2007. gada septembrī izstrādātajiem norādījumiem par vienotas likmes izmantošanu ESF netiešajām izmaksām saskaņā ar Padomes Regulas (EK) Nr. 1081/2006 11. panta 3. punkta b) apakšpunktu. 2008. gada 31. decembrī 25 dalībvalstis bija paziņojušas savu nodomu šo ESF noteikumu piemērot visām vai daļai savu programmu. Vienotās likmes izmantošanas jautājums tika apspriests arī 2007. gada beigās un 2008. gadā ESF komitejas tehniskās darba grupas 3 sanāksmēs, 4 gada sanāksmēs ar dalībvalstīm un īpašās divpusējās sanāksmēs ar Čehiju, Portugāli, Lietuvu un Velsu. Papildus rīcības plānā noteiktajām vienkāršošanas darbībām Komisijas ir veikusi būtiskus turpmākos pasākumus, lai vienkāršotu strukturālo darbību noteikumus, pieņemot priekšlikumus par Padomes attiecīgo regulu grozījumiem, lai vienotas likmes, vienotas summas un vienības izmaksas izmantošanu attiecinātu uz visu veidu izdevumiem gan ERAF, gan ESF, un Komisija arī apsvērs turpmākos pasākumus 2009. gadam, pamatojoties uz Komisijas un dalībvalstu apvienotās komisijas ieteikumiem, kurus iesniegs 2009. gada pirmajā pusgadā. Ja tiek panākts Eiropas Parlamenta un Padomes atbalsts šiem pasākumiem, turpmākās vienkāršošanas ietekme uz kļūdas līmeni būs jūtama no 2010./2011. gada. 4.4. Pārskatīt un darīt skaidrākus atbilstības jautājumus Darbība pabeigta a) Komisijas 2008. gada decembrī COCOF iepazīstināja ar brošūras projektu, kurā apkopoti visi Kopienas atbilstības noteikumi attiecībā uz strukturālām darbībām, un galīgā redakcija ir pieejama Komisijas tīmekļa vietnē. b) un c) Komisijas dienesti pabeidza izstrādāt vadošos norādījumus par projektiem, no kuriem gūst ieņēmumus, un valsts atbalstu. Lai vienkāršotu noteikumus par darbībām, no kurām gūst ienākumus, Komisija 2008. gada septembrī pieņēma priekšlikumu par Padomes Regulas (EK) Nr. 1083/2006 55. panta grozījumiem, kuru Padome pieņēma 2008. gada 18. decembrī. 4.5. Publiskā iepirkuma noteikumi – palielināt izpratni, organizējot darbseminārus Darbība pabeigta Komisija par šo jautājumu, kurā joprojām sastopami daudz pārkāpumi ES fondu izmantošanā strukturālām darbībām, organizēja īpašus darbseminārus Ungārijā (4.4.2008.), Bulgārijā (26.6.2008) un Polijā (2.12.2008), Kiprā (18.12.2008) un Maltā (9.12.2008), lai gan tie bija paredzēti tikai divās dalībvalstīs. Pēc darbsemināra par publiskā iepirkuma izmantošanu ESF darbībās 2006. gadā, DG EMPL ESF komitejas tehniskās darba grupas sanāksmē 2008. gada 6. maijā organizēja turpmākās pārrunas un apmaiņu ar valstu labu praksi šajā jautājumā. Komisija arī izstrādāja informatīvo paziņojumu revīzijas iestādēm par krāpšanas rādītājiem, galveno uzmanību pievēršot publiskā iepirkuma jomai. 5. darbība. Sākotnējo pārbaužu uzlabošana 5.1. Seminārs vadošajām iestādēm un apstiprināšanas iestādēm Darbība pabeigta DG REGIO un DG EMPL 2008. gada 10. jūnijā organizēja semināru “Strukturālo darbību kontrole – mērķa sasniegšana”. Tajā piedalījās vairāk nekā 500 dalībnieki no visu dalībvalstu un reģionu vadošajām iestādēm un apstiprināšanas iestādēm, kā arī Eiropas Parlamenta un Eiropas Revīzijas palātas pārstāvji. Seminārā Komisija iepazīstināja ar labu praksi attiecībā uz vadošo iestāžu un apstiprināšanas iestāžu nozīmi 2007.–2013. gada posmā, pamatojoties uz pārskatītajiem vadošajiem norādījumiem, kas aprakstīti 5.2. darbībā, un uz pieredzi, kas gūta īstenojot 2000.–2006. gada programmas. Tika uzsvērta nozīme, kāda kļūdu novēršanā ir efektīvai saņēmēju informēšanai par piemērojamiem noteikumiem. Komisija decembrī COCOF iesniedza plānu par apmācības un saziņas uzlabošanu pārvaldības un kontroles jautājumos, kas balstās uz dalībvalstu sniegtajām atsauksmēm pēc semināra. 5.2. Vadošie norādījumi par labu praksi sākotnējās pārbaudēs un apstiprināšanas funkciju Darbība pabeigta Komisijas pēc vispusīgam diskusijām ar dalībvalstīm 2008. gada maijā un jūnijā izdeva jaunus vadošos norādījumus vadošajām iestādēm un apstiprināšanas iestādēm. Ar tiem iepazīstināja un tos apsprieda 10. jūnija seminārā (skatīt 5.1. darbību). 5.3. Vadošo iestāžu pašvērtējuma instrumentus attiecībā uz atbilstību Darbība pabeigta Komisija 10. jūnija seminārā dalībvalstis iepazīstināja ar pašnovērtējuma instrumentu, lai vadošajām iestādēm būtu vieglāk sevi novērtēt attiecībā uz iekšējās kontroles galveno elementu normatīvajiem kritērijiem. Pēc tam tika veikti divi eksperimentāli pētījumi. Instrumentu pielāgoja, ņemot vērā pētījumu rezultātus, un dalībvalstis ar to iepazīstināja COCOF 2009. gada janvāra sanāksmē. 6. darbība. Uzlabot ziņošanu par finanšu korekcijām, ko izdarījušas dalībvalstis 6.1. Veikt dalībvalstu paziņoto datu pēcpārbaudi, lai “aizpildītu robus” un labotu neprecizitātes Darbība pabeigta DG REGIO kā galvenais ģenerāldirektorāts apkopoja datus par finanšu korekcijām visos fondos, par kurām dalībvalstis ziņoja 2008. gada martā un aprīlī, un Komisija šos rezultātus paziņoja Eiropas Parlamentam otrajā ceturkšņa ziņojumā par finanšu korekcijām, kā arī tos pievienoja pielikumā 2007. gada ziņojumam par struktūrfondu īstenošanu[7], kas publicēts 2008. gada oktobrī. DG REGIO vēlāk visām attiecīgajām dalībvalstīm nosūtīja vēstuli, lūdzot sniegt trūkstošo informāciju un skaidrot acīmredzamās novirzes. Pamatojoties uz saņemtajiem pārskatītajiem datiem, Komisijas var iesniegt šādus labotos skaitļus: par 2007. gadu ziņoto korekciju kopējā summa (atsauktie un atgūtie izdevumi) ir aptuveni 900 miljoni euro. Kopējā pārskatītā summa par visu 2000.–2006. gada laikposmu ir aptuveni 2,2 miljardi euro (1,3 miljardi euro atsauktie izdevumi, 0,9 miljardi atgūtie izdevumi). 6.2. 10 dalībvalstu ziņoto datu par korekcijām verifikācija Darbība pabeigta DG REGIO kā galvenais ģenerāldirektorāts ar ārēju līgumdarba izpildītāju palīdzību veica 10 dalībvalstu datu par visiem fondiem verifikāciju uz vietas. Sākotnējie rezultāti liecina, ka atbildīgās iestādes parasti pilda savus pienākumus, lai gan ir dažas neskaidrības par prasībām, kuras Komisija izskaidroja. Tiek sagatavoti ieteikumi par procedūru uzlabošanu nākotnē, un tos cieši uzraudzīs. 7. darbība. Uzlabot Komisijas ziņojumus par revīzijas ietekmi 7.1. IT lietojumprogrammu un procedūru pārveidošana – SYSAUDIT ģenerāldirektorātā REGIO, A-REP pilnīga ieviešana ģenerāldirektorātā EMPL Darbība pabeigta Ģenerāldirektorātā REGIO no SYSAUDIT iegūtie ziņojumi ir uzlaboti, lai nostiprinātu veikto revīziju pēcpārbaudi. Ģenerāldirektorātā EMPL A-REP lietojumprogramma ir pilnīgi ieviesta kopš 2008. gada aprīļa, lai sniegtu labāku visu Kopienas revīzijas ieteikumu pēcpārbaudi un uzraudzību un veiktu šīs pēcpārbaudes darbības dokumentāciju. 7.2. IT lietojumprogrammu un procedūru pārveidošana – ceturkšņa ziņojumi DG BUDG par finanšu korekcijām Darbība pabeigta DG REGIO un DG EMPL, konsultējoties ar DG BUDG, DG AGRI un DG MARE, ir izveidojis procedūras, lai uzlabotu ziņojumu par Komisijas darbības rezultātā veiktajām finanšu korekcijām pilnīgumu un precīzumu. Ceturkšņa ziņojumus iesniedza DG BUDG, kas sagatavoja vispārējos pārskatus un tos nosūtīja Eiropas Parlamenta Budžeta kontroles komitejai. Uzlabojumi IT lietotojumprogrammās SYSAUDIT un A-REP , ko finanšu korekciju procedūru pēcpārbaudēs attiecīgi izmanto DG REGIO un DG EMPL, tika nodoti lietošanai abos ģenerāldirektorātos, lai nodrošinātu labākas iespējas procesa pārraudzībai atbilstīgi jaunajām procedūrām. Turklāt DG EMPL A-REP iekļāva īpašu revīziju moduli, lai vajadzības gadījumā sekotu līdzi revīzijas procesam no sākuma līdz pat finanšu korekcijām. 8. darbība. Palielināt Komisijas veikto revīziju ietekmi 8.1. Tiklīdz atklāts nopietns trūkums valsts sistēmās, cik ātri vien iespējams noteikt un īstenot Komisijas maksājumu apturēšanas politiku Darbība pabeigta DG REGIO un DG EMPL ģenerāldirektori attiecīgi izdeva saskaņotas instrukcijas saviem dienestiem, lai īstenotu maksājumu pārtraukšanas procedūras uzsākšanas politiku uzreiz pēc valsts sistēmu nopietnu trūkumu atklāšanas. Maksājumu apturēšanas piemērošanas laicīgumu pārrauga ar 7. darbībā minētajiem pārraudzības instrumentiem. 8.2. Lai paātrinātu piemērošanu, grozīt iekšējās maksājumu apturēšanas un finanšu korekcijas procedūras Darbība pabeigta DG REGIO un DG EMPL ir ieviesuši jaunas iekšējās procedūras Komisijas veikto maksājumu apturēšanu un finanšu korekciju piemērošanai un ir atjauninājuši darbības rokasgrāmatas. Tās racionalizē iekšējās procedūras, lai samazinātu nevajadzīgu kavēšanos maksājumu apturēšanas un finanšu korekciju piemērošanā. DG REGIO un DG EMPL pārskatītās iekšējās procedūras ir stingrs pamats maksājumu apturēšanas un korekcijas lēmumu pieņemšanas paātrināšanai un rīcības plānā minēto kritēriju izpildei (maksājumu apturēšanas lēmuma pieņemšanai 6 mēneši no galīgās nostājas pieņemšanas par revīzijas secinājumiem un 24 mēneši starp revīziju un korekcijas lēmuma pieņemšanu). Agrāk veiktajām revīzijām tiks noteikts pārejas periods, taču ir pierādījusies jauno procedūru ietekme attiecībā uz vairāku lēmumu pieņemšanas laiku 2008. gadā. 9. darbība. Uzlabot pārliecību par GDP ticamību Darbība pabeigta DG REGIO un DG EMPL, izstrādājot 2007. gada darbības pārskatu, pilnībā īstenoja visas rīcības plānā minētās darbības, ņemot vērā Eiropas Revīzijas palātas ieteikumus. Eiropas Revīzijas palāta 2007. gada pārskatā atzina DG REGIO un DG EMPL gada darbības pārskata kvalitātes uzlabošanos un tajā sniegto faktu derīgumu (2.1. tabula un 2007. gada pārskata 2.12. punkts). 10. darbība. Panākt maksimālu gada kopsavilkumu noderīgumu Darbība pabeigta 2007. gada kopsavilkumiem Komisija veica detalizētu un laicīgu saņemto gada kopsavilkumu novērtējumu un ar 2008. gada 22. februāra, 25. marta un 21. aprīļa vēstulēm par rezultātiem ziņoja Eiropas Parlamenta Budžeta kontroles komitejai. Eiropas Revīzijas palāta gada pārskatā norādīja, ka Komisija ir adekvāti pārraudzījusi gada kopsavilkumu procedūru, izstrādājot skaidrus norādījumus un risinot neatbilstības gadījumus (2007. gada pārskata 2.20. punkts). Komisija kopsavilkumus analizēja attiecībā uz minimālo normatīvo prasību ievērošanu, kā arī attiecībā uz sniegto pievienoto vērtību un veica atbilstošus pasākumus kvalitātes trūkuma, kā arī minimālo juridisko prasību neievērošanas novēršanai. DG REGIO un DG EMPL, pabeidzot valsts sistēmu novērtējumu gada darbības pārskatos, ņēma vērā šos rezultātus. Komisijas uzsāka pienākumu neizpildes procedūru pret vienu dalībvalsti, kas neiesniedza atbilstīgu gada kopsavilkumu, un Komisija pašlaik izskata informāciju, ko kopš procedūras uzsākšanas sniegusi dalībvalsts. Komisija pabeidza un 12. novembrī darīja pieejamus pārskatītos norādījumus dalībvalstīm par 2008. finanšu gadu, lai racionalizētu procedūru dalībvalstīm un palielinātu gada kopsavilkumu pievienoto vērtību elementu, un tādējādi dotu maksimālu ieguldījumu pārliecības par fondiem izveidē. DG REGIO ģenerāldirektors 208. gada decembrī nosūtīja dalībvalstīm vēstuli, atgādinot par gada kopsavilkumu pievienotās vērtības elementa nozīmi. Komisija 2009. un turpmākajos gados turpinās no dalībvalstīm saņemto gada kopsavilkumu analīzi un turpinās palielināt to vērtību, lai iegūtu aizvien lielāku paļāvību uz dalībvalstu pārvaldības uz kontroles sistēmām. 1.a pielikums – 2008. gada finanšu korekciju kopsavilkums Fonds/periods | Dalībvalsts pieņemtās finanšu korekcijas (miljonos euro) | Ar Komisijas lēmumu veiktās finanšu korekcijas (miljonos euro) | Kopējās finanšu korekcijas no 2008. gada 1. janvāra līdz 15. decembrim (miljonos euro) | Finanšu korekcijas no 2008. gada 15. decembra līdz 31. decembrim (miljonos euro) | Kopējās finanšu korekcijas 2008. gadā (miljonos euro) | ERAF 2000-06 | 573 | 25 | 598 | 598 | KF 2000-06 | 9 | 35 | 44 | 44 | ESF 2000-06 | 487 | 0 | 487 | 5 | 492 | ERAF 1994-99 | 10 | 151 | 161 | 168 | 329 | KF 1994-99 | 7 | 31 | 38 | 38 | ESF 1994-99 | 0 | 26 | 26 | 26 | Kopsumma par 2008. gadu | 1086 | 268 | 1354 | 173 | 1527 | Kopā par 2007. finanšu gadu | 288 | Šajā tabulā sniegtas visas ERAF, ESF un KF veiktās korekcijas, nevis tikai tās, kas veiktas 1.3. darbības rezultātā. Šie ir pagaidu skaitļi, ko precizēs Komisijas 2008. gada pārskatā. 1.b pielikums – Sīkāka informācija par 2008. gadā pieņemtajiem finanšu korekcijas lēmumiem un maksājumu apturēšanas lēmumiem Dalībvalsts | Programmas periods | Fonds | Programma | Summa (miljonos euro) | Atsauce uz darbību rīcības plānā | Finanšu korekcijas | Vācija | 1994-1999 | ERAF | Berlin | 12,90 | 1.3b | * Vācija | 1994-1999 | ERAF | Thüringen | 81,43 | * Apvienotā Karaliste | 1994-1999 | ERAF | West Midlands 2. mērķis | 0,33 | Portugāle | 1994-1999 | ERAF | Alentejo | 0,35 | 1.3b | Portugāle | 1994-1999 | ERAF | Iniciativa para a Modernização da Indútria Têxtil (IC IMIT) | 5,58 | 1.3b | Nīderlande | 1994-1999 | ERAF | Groningen-Drenthe | 4,62 | 1.3b | Apvienotā Karaliste | 1994-1999 | ERAF | Industrial South Wales | 14,94 | 1.3b | Apvienotā Karaliste | 1994-1999 | ERAF | Highlands and Islands | 10,42 | 1.3b | Vācija | 1994-1999 | ERAF | Saxony | 158,08 | 1.3b | Grieķija | 1994-1999 | ERAF | Road Axes | 30,10 | 1.3b | Somija | 1994-1999 | ERAF | 6. mērķis 1995-1999 | 0,44 | 1.3b | Starpsumma | 319,19 | * Spānija | 1994-1999 | KF | – | 3,11 | * Spānija | 1994-1999 | KF | – | 23,20 | * Grieķija | 1994-1999 | KF | – | 5,15 | Starpsumma | 31,46 | Apvienotā Karaliste | 2000-2006 | ERAF | North West + URBAN/starpsumma | 24,8 | 1.2, 1.3a | * Portugāle | 2000-2006 | KF | – | 1,55 | Spānija | 2000-2006 | KF | – | 1,52 | 1.3a | Spānija | 2000-2006 | KF | – | 6,38 | 1.3a | Spānija | 2000-2006 | KF | – | 0,77 | 1.3a | Spānija | 2000-2006 | KF | – | 1,24 | 1.3a | Grieķija | 2000-2006 | KF | – | 23,26 | 1.3a | Starpsumma | 34,69 | * Francija | 1994-1999 | ESF | Guadeloupe | 9,19 | * Īrija | 1994-1999 | ESF | Employment Community Initiative | 12,72 | * Apvienotā Karaliste | 1994-1999 | ESF | Resider 2. mērķis | 0,57 | * Apvienotā Karaliste | 1994-1999 | ESF | Northern Uplands 5. mērķis | 1,19 | * Somija | 1994-1999 | ESF | 6. mērķis 1995-1999 | 0,09 | * Vācija | 1994-1999 | ESF | Land Bremen 3. mērķis | 1,93 | Starpsumma | 25,69 | Kopsumma par 2008. gadu | 433,90 | Maksājumu apturēšana | Itālija | 2000-2006 | ERAF | Puglia | - | 1.2, 1.3a | Interreg | 2000-2006 | ERAF | Francija/AK | - | 1.3a | Interreg | 2000-2006 | ERAF | Medocc | - | 1.3a | *Interreg | 2000-2006 | ERAF | Itālija/Albānija | - | Spānija | 2000-2006 | ERAF | 9 starpniecības iestādes | - | 1.3a | * Bulgārija | 2000-2006 | KF | Divi projekti ceļu nozarē | - | Itālija | 2000-2006 | ESF | Calabria 1. mērķis | - | 1.3a | Luksemburga | 2000-2006 | ESF | 3. mērķis | - | 1.3a | AK-Skotija | 2000-2006 | ESF | 2. mērķis un 3. mērķis | - | 1.2, 1.3a | Luksemburga | 2000-2006 | ESF | Equal | - | 1.3a | * Nav rīcības plānā 2. pielikums. Kopsavilkums par 2008. gada beigās notiekošām finanšu korekcijas un maksājumu apturēšanas procedūrām Fonds/periods | Notiekošās finanšu korekcijas un maksājumu apturēšanas procedūras | Summas aplēse (miljonos euro) | Avots (procedūru skaits) | Procedūru skaits | Programmu/projektu skaits | Komisijas revīzija | Programmas/projekta slēgšana | OLAF | ERP | ERAF 2000-06 | 51 | 71 | 783 | 39 | 0 | 10 | 2 | KF 2000-06 | 52 | 74 | 167 | 31 | 20 | 0 | 1 | ESF 2000-06 | 13 | 13 | 257 | 12 | 0 | 0 | 1 | ERAF 1994-99 | 48 | 50 | 1233 | 17 | 9 | 20 | 2 | KF 1993-99 | 7 | 8 | 5 | 2 | 4 | 0 | 1 | ESF 1994-99 | 14 | 14 | 387 | 0 | 14 | 0 | 0 | Kopsumma par 2008. gadu | 185 | 230 | 2832 | 101 | 47 | 30 | 7 | Šie ir pagaidu skaitļi, ko precizēs Komisijas 2008. gada pārskatā. Iespējamo korekciju “summas aplēse (miljonos euro)” ir iespējami precīza aplēse, ņemot vērā revīziju pēcpārbaudes situāciju, koriģējošas rīcības plānu īstenošanu un dalībvalstīm adresētās vēstules par galīgo nostāju. 3. pielikums – Rīcības plāna atlikušās iesāktās darbības (jāiekļauj 2009.–2011. gada kopējās revīzijas stratēģijā) . | Sākotnējā darbība 2008. gadā | Atlikusī darbība 2009. gadā | Pārskatītais rādītājs/rezultāts | Termiņš | 1. Strukturālo darbību 2000.–2006. gada kopējās revīzijas stratēģijas regulētās darbības | 1.1. | Veikt mērķtiecīgas revīzijas augsta līmeņa riska vadības iestādēs (2000.–2006. g.) | 47 veikto revīziju rezultātu pēcpārbaude, un veikt 4 atliktās revīzijas | Revīzija veikta un pēcpārbaude pabeigta ar efektīvu rezultātu – pietiekama pārliecība, ka sistēma darbojas efektīvi attiecībā uz korektīvo pasākumu piemērošanu | 31.12.2009. | 1.2. | Pabeigt pēcpārbaudes pēc 27 pašreiz dalībvalstīs īstenoto koriģējošas rīcības plānu īstenošanas, lai labotu nopietnos trūkumus šo dalībvalstu pārvaldības un kontroles sistēmās | Pabeigt 13 koriģējošas rīcības plānu pēcpārbaudes | Dalībvalstīs ar efektīviem rezultātiem pabeigti koriģējošas rīcības plāni (ERAF 7/ ESF 6) | 31.12.2009. | 1.3a un 1.3b | Pabeigt iesāktās 20 maksājumu apturēšanas un finanšu korekcijas procedūras par 2000.–2006. gada posmu un 34 finanšu korekcijas procedūras no noslēguma revīzijām par 1994.–1999. gada posmu | Pabeigt atlikušās 7 maksājumu apturēšanas un finanšu korekcijas procedūras par 2000.–2006. gada posmu un atlikušās 17 finanšu korekcijas procedūras no noslēguma revīzijām par 1994.–1999. gada posmu | Maksājumu apturēšanas/ finanšu korekcijas procedūras, izdarot vajadzīgo korekciju, kam piekritusi dalībvalsts, vai pieņemot Komisijas lēmumu, pabeidz 24 mēnešu termiņā | 31.12.2009. (30.06.2009. procedūrām par 1994.–1999. gada posmu) | 1.4. | Veikt pēcpārbaudes par atsevišķām nopietnām kļūdām 2006. gada DAS un saistībā ar iespējamu ietekmi uz sistēmām | Pieņemt galīgo nostāju par atlikušajām 14 atsevišķām kļūdām un pabeigt 20 uzsāktās finanšu korekcijas procedūras | Finanšu korekcijas procedūras pabeigtas ar korekcijām, kurām piekrīt dalībvalsts (vai ar Komisijas lēmumu), vai noslēgtas bez korekcijām (ja dalībvalsts argumenti Komisijai ir pieņemami). | 30.12.2009. | 3. Preventīvas darbības 2000.–2006. gada programmu un projektu slēgšanai | 3.1. | Pabeigt revīzijas izpētes darbu par likvidēšanas struktūru darba pārskatīšanu (2000.–2006. gads) | Pabeigt 30 revīziju pēcpārbaudi likvidācijas iestādēs un veikt 2 atliktās revīzijas | Revīzijas veiktas un pēcpārbaudes pabeigtas ar efektīvu rezultātu – pietiekama pārliecība, ka likvidēšanas iestādes darbojas apmierinoši attiecībā uz sagatavošanos slēgšanai vai korektīvo pasākumu piemērošanu | 31.12.2009. | 4. Preventīvas darbības 2007.–2013. gada programmu posmam | 4.1. | Pārskatīt atbilstības novērtēšanas ziņojumus un atzinumus | Pabeigt atbilstības novērtēšanas ziņojumu un atzinumu pārskatīšanu 152 programmām | Visu atlikušo programmu dokumentāra pārbaude | 30.9.2009. | 4.2. | Pārskatīt valsts revīzijas stratēģijas | Pabeigt valsts revīzijas stratēģiju pārskatīšanu 67 programmām | Visu atlikušo revīzijas stratēģiju dokumentāra pārbaude | 30.9.2009. | [1] COM(2008) 97. [2] SEC(2008) 2756. [3] Tas ir pagaidu skaitlis, ko precizēs Komisijas 2008. gada pārskatā. [4] Programmu/projektu summa ir lielāka nekā sākotnēji ziņots rīcības plānā, jo ir papildus iekļauti vairāki Kohēzijas fonda projekti. [5] Komisija 2009. gada 3. februārī pieņēma paziņojumu par Komisijas rīcības plānu integrētas iekšējās kontroles struktūras ieviešanai. [6] COM(2008) 866. [7] SEC(2008) 2649.